**AGENT MÜQAVİLƏSİ № 200929/08-674**

Sumqayıt şəhəri 29 Sentyabr 2020-ci il

Bir tərəfdən, bundan sonra "Prinsipal" adlandırılacaq, **"XXX”** Məhdud Məsuliyyətli Cəmiyyəti, Nizamnamə əsasında fəaliyyət göstərən baş direktor XXX şəxsində və digər tərəfdən, bundan sonra "Agent" adlandırılacaq, fiziki şəxs-sahibkar **XXX qızı** şəxsində aşağıdakı şərtlərlə müqavilə bağlayır:

**1. MÜQAVİLƏNİN PREDMETİ**

1.1. Qarşılıqlı razılaşmaya əsasən Agent müəyyən olunmuş ödəniş (mükafat) müqabilində Prinsipalın adından bu Müqavilənin 1.2-ci bəndində göstərilən tədbirləri həyata keçirməyi, Prinsipal isə bu tədbirlərin müqabilində razılaşdırılmış ödənişi (mükafatı) Agentə ödəməyi öhdəsinə götürür.

1.2. Razılaşmaya uyğun olaraq Prinsipalın zavodlarında istehsal olunmuş məhsulların satışı məqsədilə "Agent" aşağıda göstərilən öhdəlikləri yerinə yetirməyə razılaşır:

- Prinsipalın Ərazidəki müştəri bazasının artırılması istiqamətində səy göstərilməsi;

- vasitəçi qismində çıxış edərək, Prinsipal üçün müqavilələrin imzalanmasına səy göstərilməsi;

- Prinsipalın bütün sifarişlər və imzalanan müqavilələr haqqında xəbərdar edilməsi.

1.3. Mövcud müqavilə yalnız Azərbaycan Respublikası ərazisində (“Ərazi”) qüvvədədir.

1.4. Prinsipal sifarişlərdə əqdin icrasına məsul tərəf kimi və ya üçüncü şəxs kimi göstərilsə də, Prinsipalın razılığı olmadan bağlanmış əqdlərə görə Agent məsuliyyət daşıyır.

1.5. Agent müqavilənin icrasına təsir göstərə biləcək şəxslərlə müqavilə və digər münasibətlərinin mövcud olmadığına zəmanət verir.

**2. Tərəflərin Hüquq Və Vəzifələri**

2.1. Agent aşağıdakıları öhdəsinə götürür:

2.1.1. Prinsipalın göstərişləri nəzərə alınmaqla, bu Müqavilənin 1.2.-ci bəndindəki şərtlərin layiqincə və vaxtına yerinə yetirilməsi.

2.1.2. Agent fəaliyyətinin vicdanla, Prinsipal üçün maksimal mənfəətlə həyata keçirilməsi

2.1.3. Agent fəaliyyətinin icarsı ilə əlaqədar prinsipalın qanunamüvafiq göstərişlərinə əməl edilməsi.

2.1.4. Prinsipalın tələbinə uyğun olaraq müqavilə şərtlərinə əməl olunması üzrə onun bilavasitə məlumatlandırılması.

2.1.5. Mövcud müqavilə üzrə öhdəliklərin yerinə yetirilməsi ilə bağlı hesabatların təqdim olunması.

2.1.6. Müqavilənin icrası zamanı yaranan xərclər haqqında (bunu müvafiq sənədlərlə təsdiq etməklə) Prinsipala vaxtaşırı məlumatların verilməsi.

2.1.7. Digər prinsipallarla bu müqavilədə göstərilən məkan çərçivəsində tam və ya qismən icra olunacaq analoji agent müqavilələrin imzalanmaması.

2.1.8. Müqavilənin icrası və ya dayandırılmasından sonra, müddətin bitməsindən asılı olmayaraq 7 (yeddi) təqvim günü ərzində etibarnamənin Prinsipala geri qaytarılması.

**2.2. Agent aşağıdakı hüquqlara malikdir:**

2.2.1. Prinsipal qarşısında addımlarına görə məsuliyyət daşımaqla digər şəxslə subagent müqaviləsinin bağlanması

2.2.2. Sərf olunan xərclər müqabilində Prinsipaldan öncədən razılaşdırılmış vəsaitlərin, habelə müqavilə ilə müəyyən olunan ödənişin vaxtında və tam həcmdə alınması.

2.2.3. Əgər Prinsipal şəraitdən tam xəbərdar olmadığına görə özünün maraqlarına zidd olan göstəriş verərsə, Agent dərhal bu barədə Prinsipala xəbər verməli və onun bu barədə rəsmi müraciətini almadan fəaliyyət göstərməməlidir.

2.2.4. Prinsipalın hesabından daxil olan bütün ödəmələrdən müqavilə üzrə ona çatacaq olan məbləğin alınması.

**2.3. Prinsipalın öhdəlikləri:**

2.3.1. Agentə müqavilənin şərtlərilə ödənilməli olan məbləğin bu şərtlərə uyğun qaydada ödənilməsi.

2.3.2. Agentdən mövcud müqavilə üzrə yerinə yerinə yetirilən (Prinsipalın maraqlarına zidd olmayan) sifarişlərin qəbul edilməsi.

2.3.3. Agent tərəfindən onun üçün alınan əmlaka baxış keçirilməsi və onlarda aşkar olunan çatışmazlıqlar barədə 3 (üç) gün ərzində məlumatın verilməsi.

2.3.4. Agentin hesabatı ilə tanış olmaqla, onun təsdiqlənməsi və ya hesabat üzrə etirazların 30 (otuz) iş günü ərzində Agentə bildirilməsi.

2.3.5. Agentin əvvəlcədən razılaşdırılmış xərclərinin əvəzini ona ödəmək.

**2.4. Prinsipalın hüquqları:**

2.4.1. Agentə bu müqavilənin icrası üzrə tapşırıqların verilməsi. Bu tapşırıqları hüquqi əsasda, icrası mümkün və konkret olmalıdır.

2.4.2. Agentdən tapşırığın yerinə yetirilməsi prosesində məlumatların alınması.

2.4.3. Agentdən müqavilə çərçivəsində icrası tamamlanan işlə bağlı hesabatların tələb edilməsi.

2.4.4. Ərazi daxilində müqavilənin predmetinə uyğun analoji fəaliyyət həyata keçirilməsi.

**3. MÜLKİYYƏT VƏ XƏRCLƏR**

3.1. Agentin Prinsipaldan qəbul etdiyi və ya Prinsipal hesabına əldə etdiyi əmlaklar Prinsipalın mülkiyyəti olaraq qalır.

**4. AGENTİN ÖDƏNİŞİ VƏ ÖDƏMƏ ŞƏRTLƏRİ**

4.1. Bu Müqaviləyə əsasən Agentin Mükafatı Prinsipalın gəlir məbləğinin (nəqliyyat xərcləri istisna olmaqla) 4.0202%-ə bərabər komissiya olacaq və Agentin təşəbbüsü ilə Ərazidən daxil olan sifarişlərə tətbiq ediləcək. Mükafat Prinsipal tərəfindən satışlara görə müştərilərə təqdim olunmuş hesablara əsasən Müştərilərin ödəmiş olduğu məbləğlər (nəqliyyat xərcləri istisna olmaqla) əsasında hesablanacaqdır. Tərəflər bu Müqaviləyə Əlavə tərtib edərək imzalamaqla ayrı-ayrı müştərilərə münasibətdə mükafatın hesablanma faizini dəyişə bilərlər.

4.2. Sifariş üzrə Mükafat müştərilərin müvafiq sifariş üçün Prinsipalın hesab(lar)ı əsasında ödənişləri Prinsipal tərəfindən alındığı təqvim ayı bitdikdən sonra növbəti 30 (otuz) gün ərzində hər iki Tərəfin imzaladığı aylıq təhvil-təslim aktı əsasında ödəniləcəkdir.

4.3. Mükafat Azərbaycan manatı ilə ödənilir və vergi tutulması da daxil olmaqla tətbiq olunan bütün qanunlara, qaydalara və qərarlara tabedir. Hər bir Tərəf özünə aid olan vergiləri özü ödəməlidir.

**5. TƏRƏFLƏRİN MƏSULİYYƏTİ**

5.1. Tərəflərdən birinin müqavilə öhdəliklərinin yerinə yetirilməməsi durumunda o, qarşı tərəfə bununla əlaqədar dəymiş zərərin ödənilməsini öhdəsinə götürür.

5.2. Agent üçüncü şəxs tərəfindən Prinsipalın hesabına bağlanan əqdin yerinə yetirilməməsinə görə Prinsipal qarşısında məsuliyyət daşıyır. Agent aşağıdakı addımları atacağı təqdirdə məsuliyyətli davranmış hesab olunur:

- Üçüncü şəxsin təsis sənədlərini və nümayəndənin səlahiyyətlərini yoxlayarsa.

- Öhdəliklərin icrası üzrə məsuliyyəti üçüncü şəxsin üzərinə qoyarsa.

5.3. Agent onunla subagent arasında bağlanan müqavilədə göstərilməyibsə belə, subagent tərəfindən vurulan maddi ziyan və zərərlərə görə bilavasitə məsuliyyət daşıyır.

5.4. Agent Prinsipal tərəfindən onun istifadəsinə verilmiş əmlaka tam və ya qismən zərər vurulmasına görə Prinsipal qarşısında məsuliyyət daşıyır.

5.5. Tərəflərdən biri bu müqavilənin 10.4-cü bəndinin tələbini pozarsa digər tərəf tərəflərdən hansısa birinin poçt ünvanı və ya bank rekvizitlərinin dəyişməsi səbəbindən öhdəliyin pozulmasına görə heç bir məsuliyyət daşımır.

5.6. Agent Prinsipalın əmtəə nişanının müqavilə predmeti olmayan səbəblərdən istifadəsinə görə məsuliyyət daşıyır.

**6. FORS-MAJOR**

6.1. Tərəflər bu müqavilə üzrə öhdəliklərin tam və ya qismən icrası üzrə məsuliyyətdən onun icra edilməsi hansısa kənar qüvvənin və ya baş vermiş fövqəladə hadisənin müdaxiləsi səbəbindən mümkün olmadıqda, habelə bu halların qarşısını almaq mümkünsüz olduqda azad olunurlar.

6.2. Bu Müqavilənin 6.1.-ci bəndindəki halların yarandığı təqdirdə hər bir tərəflər bu barədə qarşı tərəfi yazılı surətdə məlumatlandırmalıdır. Məlumatlandırıcı məktub yaranmış halların xarakterini təsvir etməli və bu məktuba həmin halların yarandığını təsdiq edən və qiymətləndirən müqaviq sənədlər əlavə olunmalıdır.

6.3. Müqavilənin 6.2.-ci bəndindəki öhdəlik yerinə yetirilmədikdə həmin tərəf digərinə müvafiq kompensasiya ödəməlidir.

6.4. Müqavilənin 6.1.-ci bəndində nəzərdə tutulan hallar yaranarsa, müqavilənin icrası üzrə öhdəliklər bu halların və onların nəticələrinin aradan qaldırılması müddətindən sonrayadək təxirə salınır.

6.5. Əgər 7.1.-ci bəndində göstərilən hallar və onların nəticələri 2 (iki) aydan artıq müddətdə davam edərsə, tərəflər müqavilənin icrası üçün alternativ və əlverişli yolların tapılması üçün əlavə danışıqlar apara bilər.

**7. MƏXFİLİK**

7.1. Tərəflər müqavilənin icrası ilə əlaqədar onlardan hər hansı biri tərəfindən əldə olunan məlumatların gizli saxlanılması barədə razılıq əldə edib. Məxfilik rejimi həm bu müqavilənin mətni və onun şərtləri, həm də tərəflərdən hər hansı birinin konfidensial hesab etdiyi məlumatlara şamil edilir.

7.2. Bu müqavilə üzrə konfidensial hesab olunan məlumatlara ümumi istifadə üçün nəzərdə tutulan bilgilər daxil edilə bilməz.

7.3. Konfidensiallıq öhdəlikləri müqavilənin qüvvədə olma müddəti bitdikdən və ya pozulduqdan sonrakı 5 (beş) il ərzində qüvvəsini saxlayır.

7.4. Müqavilə üzrə konfidensiallıq rejiminin pozulmasına görə buna yol verən tərəf digərinə bununla bağlı dəymiş olan zərərin ödənilməsini öhdəsinə götürür.

**8. MÜBAHİSƏLİ MƏSƏLƏLƏRİN HƏLLİ**

8.1. Tərəflər arasında yaranan və müqavilənin mətnində aradan qaldırılması mümkün olmayan mübahisəli məsələlər danışıqlar yolu ilə həll olunacaq.

8.2. Tərəflər razılığa gələ bilməsə, bütün mübahisə doğuran məsələlər Azərbaycan Respublikasının qanunvericiliyinə əsasən, məhkəmə qaydasında həll ediləcək.

**9. Müqavilənin Qüvvədə Olma Müddəti, Xitamı və Şərtlərin Dəyişdirilməsi**

9.1. Mövcud müqavilə imzalandığı gündən qüvvəyə minir və 29.12.2020-ci il tarixinidək qüvvədədir.

9.2. Mövcud müqavilə tərəflərin yazılı razılaşması, eləcə də müqavilə üzrə nəzərdə tutulan hallarda dəyişdirilə və ya dayandırıla bilər.

9.3. Prinsipal Agentə 10 (on) təqvim günü qabaqcadan yazılı bildiriş verməklə istənilən vaxt müqaviləyə birtərəfli qaydada xitam verə bilər. Bu zaman Prinsipal Agentə olan bütün borclarını və razılaşdırılmış xərcləri ödəməlidir.

9.4. Agent Prinsipala 10 (on) təqvim günü qabaqcadan yazılı bildiriş verməklə istənilən vaxt müqavilənin icrasından imtina edə bilər.

**10. YEKUN MÜDDƏALAR**

10.1. Bu müqavilə ilə tənzimlənməyən münasibətlər Azərbaycan Respublikasının qüvvədə olan qanunvericiliyinə əsasən tənzimlənir.

10.2. Müqaviləyə istənilən dəyişiklik və əlavələr yalnız yazılı surətdə yerinə yetirildiyi və tərəflərin səlahiyyətli nümayəndələri tərəfindən imzalandığı halda hüquqi qüvvəyə malikdir.

10.3. Bütün bildiriş və yazışmalar yazılı sürətdə həyata keçirilməlidir. Yazışmalar yalnız sifarişli məktub, habelə faks və elektron poçt məktubları formasında göndərildiyi, o cümlədən tərəflərin hüquqi ünvanına səlahiyyətli şəxslər tərəfindən bilavasitə çatdırıldığı zaman icra olunmuş sayılır.

10.4. Tərəflərdən birinin poçt (elektron poçt) ünvanı, eləcə də bank rekvizitlərində dəyişiklik olarsa, o digər tərəfi 10 təqvim günü ərzində bununla bağlı məlumatlandırmalıdır.

10.5. Bu müqavilə Azərbaycan dilində, eyni hüquqi qüvvəyə malik olan iki nüsxədə tərtib olunub və hər tərəfə bir nüsxə təqdim edilir.

# 11. Tərəflərin ünvan və rekvizitləri:

**“Prinsipal”**

**“Agent”**

**“XXX” MMC**

VÖEN: 2002283071

Bank: “Paşa Bank”ASC

Kod: 505141

M/h: AZ82NABZ01350100000000071944

H/h: AZ40PAHA40040AZNHC0190060524 (AZN)

SWIFT BIC: PAHAAZ22

**Baş direktor v.m.i.e.**

**\_\_\_\_\_\_\_\_\_\_\_\_\_\_\_ XXX**

**“Agent”**

**XXX qızı**

VÖEN: 1504736532

Bank: AFB Bank ASC

Kod: 503217

M/H: AZ81NABZ01350100000000091944

H/H: AZ84AZFI41040AZ1005232708001

SWIFTBIC: AZFIAZ22

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  | | **1 SAYLI ƏLAVƏ AGENT MÜQAVİLƏSİ №** | | |  |  |
| **Sumqayıt şəhəri** | | | **29 sentyabr 2020-ci il** | | | | | |
| **Tərəflər aşağıda məlumatları qeyd edilmiş, Agent vasitəsilə bağlanmış müqaviləyə görə Agent mükafatını razılaşdırırlar:** | | | | | | | | |
|  |
| **Müştərinin adı** | | | **Müqavilənin nömrəsi/tarixi və əlavə nömrəsi** | | | **Müştəri tərəfindən ödənilmiş vəsait (AZN)** | **Agent mükafatı (AZN)** | |  |
| **“XXX” MMC** | | | 200911/08-670/11.09.2020 (Əlavə 1,2) | | | 461.500 | 17.836,00 | |  |
|  | | |  | | |  |  | |  |
|  | | |  | | |  |  | |  |
|  | | |  | | |  |  | |  |
|  |  |  | |  |  |  |  |  |  |
|  |  |  | |  |  |  |  |  |  |
| **PRİNSİPAL “XXX” MMC**  **\_\_\_\_\_\_\_\_\_\_\_\_\_\_\_\_\_\_\_\_\_** XXXBaş direktor | | | **AGENT XXX qızı**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ XXX qızı** | | | | | |  |
|  |
|  |